Maria Eleonora av Brandenburg

Maria Eleonora (født 11. november 1599 i Königsberg, død 18. mars 1655) var 
dronning av Sverige. 

Hun giftet seg 25. november 1620 med Gustav II Adolf. Hun ble mor til dronning Christina, men fikk ikke være med i formynderregjeringen for datteren..

Dronning Maria Eleonora ble kalt Europas vakreste dronning, men ble ansett for å være hysterisk, overdrevet følsom og ikke særlig intelligent. Kongen hadde selv sagt at hun ikke måtte få noen del i politikken dersom han skulle dø før han hadde en myndig arvtaker.

Hun var forelsket i ektefellen sin, noe som var svært uvanlig for tidens kongelige ekteskap. Da han døde opptrådte hun på en måte som gjorde at omgivelsene undret på om hun hadde gått fra forstanden; hun nektet i det lengste å la han bli begravet og da han til slutt ble begravet ble det oppdaget at hun hadde forsøkt å komme seg inn til liket.

I 1636 flyktet hun till Danmark kledd som borgerkvinne og hun ble da fratatt sitt underhold og omsorgen for den 10 år gamle datteren.  Hun returnerte til sitt hjemland Preussen i 1643 og senere til Sverige igjen i 1648, men hennes forhold til datteren var alltid spent.   

Hun ligger begravet ved siden av ektefellen i Riddarholmskyrkan i Stockholm.

Barn 
En datter av ukjent navn, dødfødt i 1621
Kristina Augusta (1623–1624).
En sønn av ukjent navn, dødfødt i 1625
Christina av Sverige (1626–1689), regjerende dronning av Sverige 1632–1654

Referanser

Eksterne lenker 
 Biografi på engelsk 

Svenske dronninger
Huset Hohenzollern
Fødsler i 1599
Dødsfall i 1655